— Я вам майстар-клас у кватэры пакажу, хоць звычайна раблю гэта ў нашым культурна-турыстычным цэнтры, там усе ўмовы створаны, бывае, нават чарга стаіць. Дома ў мяне прыстасаванні саматужныя — сама прыдумала. Замест пліткі электрычнай я на газе ў патэльні воск разаграю, а потым вось на гэты слоічак з дзірачкамі, у якім свечка гарыць, стаўлю, каб тэмпературу трымаць, бо воск імгненна застывае, ухапіць своечасова трэба.